The Moth

The Moth () ir ASV televīzijas seriāla "Pazudušie" pirmās sezonas septītā sērija. Sērijas režisors ir Džeks Benders, scenāristi ir Dženifera Džonsone un Pols Dinijs. Pirmo reizi sērija pārraidīta 2004. gada 3. novembrī kanālā ABC.

Sērija stāsta par Čārliju, kuram sākas abstinences sindroms heroīna trūkuma dēļ, arī viņš atceras pagātnes notikumus. Alā notiek nogruvums un izdzīvojušie mēģina novākt gruvešus. Saīds mēģina atrast franču signāla avotu.

 Sižets 

 Uz salas 
Džeks vēlreiz jautā Keitai par pārcelšanos uz alu, bet viņa atsakās. Čārlijam sākas abstinences sindroma simptomi, un, kad Loks viņu izmanto kā ēsmu meža cūkas medībās, Čārlijs lūdz atdot heroīnu. Loks pasaka, ka atdos narkotikas tikai tad, ja Čārlijs trīs reizes tās pats palūgs. Trešajā reizē Loks viņam iedod heroīnu. Džeks palīdz Hugo pārcelties uz alu, kurā jau dzīvo vairāki izdzīvojušie, tostarp Čārlijs, Sun, Džins un Loks. Kad Čārlijs sāk strīdēties ar Džeku, ala sākas nogruvums. Visiem izdodas izkļūt, izņemot Džeku, kurš paliek alā, kuras ieeju aizsedz akmeņi.

Saīds ar Keitas un Būna palīdzību nolemj uzstādīt antenas, lai mēģinātu atrast franču signāla avotu. Čārlijs steidzas uz pludmali un sauc palīgā Maiklu. Maikls pasauc Skotu un Stīvu, viņiem pievienojas Džeroms un Dags. Arī Būns skrien viņiem līdzi, atstājot antenu Šenonai, kurai to būs jāieslēdz viņa vietā. Būdams arhitekts, Maikls paskaidro, kā droši novākt gruvešus, lai pārējā alas daļa nesabruktu, un visi ķeras pie darba. Sojers panāk Keitu un pastāsta viņai par Džeka likteni.

Čārlijs nolemj palīdzēt un rāpo caur šauru atveri alā, lai nokļūtu pie Džeka. Šajā brīdī Keita nonāk pie alas, jo atstāja antenu Sojeram. Čārlijs palīdz Džekam atbrīvoties no akmens, kas viņu bija iespiedis. Džeks pamana, ka Čārlijs cieš no abstinences sindroma, un to mierina, sakot, ka viņš nav bezjēdzīgs un ka viņa rīcība netiks aizmirsta. Drīz viņus atbrīvo citi izdzīvojušie. Saīds aktivizē antenu, un to pašu izdara arī Sojers. Šenona, kas tobrīd sarunājas ar Betu pludmalē, arī ieslēdz antenu. Saīds atrod signāla avotu, taču viņam kāds no mugurpuses iesit, un Saīds zaudē samaņu.

Naktī Džeka grupa atpūšas alā pie ugunskura, un Keita pievienojas Džekam. Čārlijs vēlreiz lūdz Lokam heroīnu un iemet to ugunskurā.

 Čārlija atmiņas 
Čārlijs atzīstas grēkos priesterim, pēc atgriešanās no grēksūdzes ierauga savu brāli Liamu atpūšamies uz baznīcas sola. Čārlijs norāj savu brāli par tādu uzvedību baznīcā. Taču Liams to uztver viegli un, smejoties, paziņo, ka viņiem piedāvāts ierakstu līgums par viņu dziesmu. Izejot no baznīcas, Čārlijs atzīst, ka viņam patīk viņu grupa Drive Shaft, taču viņš nevēlas, lai pārāk liela popularitāte sabojātu viņu dzīvi. Saņēmis no brāļa solījumu, ka tad, ja viss izies no kontroles, viņi aizies no industrijas, Čārlijs piekrīt sākt dziesmas ierakstu.

Pēc viena no koncertiem Čārlijs ieiet ģērbtuvē un ierauga Liamu, kurš izklaidējas ar meitenēm un dzer. Čārlijs viņas izdzen un pārmet brālim, ka vairs nekas netiek kontrolēts. Tomēr viņa brālis atsakās pamest industriju, un viņi sastrīdas. Čārlijs apsēžas uz krēsla, paņem heroīna maisiņu un sāk raudāt.

Pēc vairākiem gadiem Čārlijs apciemo savu brāli Sidnejā. Liams atmetis heroīna lietošanu un izveidojis ģimeni. Čārlijs piedāvā viņam atgriezties grupā, bet viņš atsakās. Liams piedāvā viņam palīdzību cīņā ar atkarību, bet Čārlijs atsakās, sakot, ka viņam jābrauc uz lidostu.

 Lomās 
 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Daniels Dejs Kims — Džins Kvons
 Jundžina Kima — Sun Kvona

 Terijs O'Kvīns — Džons Loks
 Herolds Perino — Maikls Dosons
 Malkolms Deivids Kellijs — Volts Dosons
 Megija Greisa — Šenona Rezerforda
 Īens Somerholders — Būns Karlails
 Dominiks Monahans — Čārlijs Peiss

 Otrā plāna varoni 

 Kristians Boumens — Stīvs Dženkinss
 Dastins Vačmens — Skots Džeksons
 suņuks Medisona — suns Vinsents
 Nīls Hopkinss — Liams Peiss

 Dzims Mocarela — Džeroms
 Šons Duglass Hobans — Dags
 Mārdžorija Marjane — Beta

 Ārējās saites 

Kategorija:Pazudušie